નવી દિલ્હીઃ શું 2025 સુધીમાં ભારતની અર્થવ્યવસ્થા 5 ટ્રિલિયન ડોલર એટલે કે 332 લાખ કરોડ રૂપિયા સુધી પહોંચી જશે? ભારતની અર્થવ્યવસ્થા હાલ 2.6 ટ્રિલિયન ડોલર (173 લાખ કરોડ રૂપિયા)ની છે. ગયા અઠવાડિયે દેશની આર્થિક બાબતોના સચિવ સુભાષચંદ્ર ગર્ગે વર્લ્ડ બેંકને કહ્યું હતું કે, 2025 સુધીમાં ભારતની અર્થવ્યવસ્થાનું કદ બમણું થઈ જશે. શું આવું થઈ શકશે? આંકડા પર નજર કરીએ તો દેશની અર્થવ્યવસ્થાની હાલની ગતિ મુજબ તે બિલકુલ સંભવ છે.